sagorsarker/bangla-wikipedia huggingface dataset:
নলিনী বেরা

নলিনী বেরা (জন্ম: ২০ জুলাই, ১৯৫২ খ্রি:) একজন বাঙালি সাহিত্যিক ও ঔপন্যাসিক। 
নলিনী বেরার জন্ম পশ্চিম মেদিনীপুর জেলার গোপীবল্লভপুরের নিকট বাছুরখোয়াড় গ্রামে। ছোটবেলা থেকে দারিদ্রের সাথে লড়াই করে পড়াশোনা করেছেন তিনি। তাঁর শিক্ষা সম্পন্ন হয় মেদিনীপুর কলেজে ও পরে নকশাল আন্দোলনের কারণে ঝাড়গ্রাম রাজ কলেজে। ১৯৭৮ সালে পশ্চিমবঙ্গ সরকারের খাদ্য ও সরবরাহ দপ্তরের আধিকারিক হিসাবে চাকরিতে ঢোকেন।
কবিতা লেখা দিয়ে তাঁর সাহিত্য জীবন শুরু। ১৯৭৯ সালে নলিনী বেরার প্রথম গল্প '"বাবার চিঠি"' দেশ পত্রিকায় প্রকাশিত হয়। তিনি পল্লীপ্রকৃতি নিয়ে সমাজসচেতন সাহিত্যরচনায় পারদর্শী। তাঁর উপন্যাসগুলি হল "শবরচরিত", "কুসুমতলা", "ফুলকুসমা", "দুই ভুবন", "চোদ্দ মাদল", "ইরিনা এবং সুধন্যরা", "এই এই লোকগুলো", "শশধর পুরাণ" ইত্যাদি। চার দশকের সাহিত্যচর্চায় অজস্র ছোটোগল্প ও উপন্যাস লিখেছেন।
২০০৮ সালে বঙ্কিম পুরস্কার পান নলিনী বেরা তাঁর "শবরচরিত" উপন্যাসের জন্য। "সুবর্ণরেণু সুবর্ণরেখা" উপন্যাসের জন্য ১৪২৫ বঙ্গাব্দের আনন্দ পুরস্কারে সম্মানিত হন তিনি। পুরস্কার হিসেবে প্রাপ্ত ১০ লক্ষ টাকা আর্থিক দিক থেকে পিছিয়ে থাকা ছাত্র ছাত্রীদের জন্য দান করেন এই সাহিত্যিক।
মারেক মিলার

মারেক মিলার (; জন্ম: ৩ অগাস্ট ১৯৯০) একজন জার্মান হুইলচেয়ার বাস্কেটবল খেলোয়াড়।
মারেক ২০১৪ হুইলচেয়ার বাস্কেটবল বিশ্ব চ্যাম্পিয়নশিপে এবং ২০১৮ হুইলচেয়ার বাস্কেটবল বিশ্ব চ্যাম্পিয়নশিপে জার্মানিকে হুইলচেয়ার বাস্কেটবল দলের প্রতিনিধিত্ব করেছিলেন।
২০১২ গ্রীষ্মের প্যারালিম্পিকে তিনি জার্মানিকে হুইলচেয়ার বাস্কেটবল দলের প্রতিনিধিত্ব করে স্বর্ণপদক এবং ২০১৬ সালের গ্রীষ্মের প্যারালিম্পিকে রৌপ্য পদক লাভ করেছিলেন।
সানাই (কাব্যগ্রন্থ)

সানাই হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪০ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৬০টি কবিতা রয়েছে।
ডেবি পারসেল

ডেবোরাহ্ অ্যান পারসেল () একজন অবসরপ্রাপ্ত আমেরিকান মহিলা মিশ্র মার্শাল আর্টিস্ট। তিনি পূর্বে ইন্টারন্যাশনাল ফাইট লিগের সাউদার্ন ক্যালিফোর্নিয়ার কনডোরের সহকারী কোচ ছিলেন।
পারসেল তার কৈশোর বয়স থেকেই চিয়ারলিডিং, নাচ এবং প্রতিযোগিতামূলক জিমন্যাস্টিকের সাথে জড়িত ছিলেন। পরে তিনি জিমন্যাস্টিকস ছেড়ে মার্শাল আর্টস গ্রহণ করেন। ১৭ বছর বয়সে, তার সাথে পরিচয় হয় তায়ে কোন দোর সাথে এবং পরে তিনিই তাকে কিকবক্সিং, বক্সিং এবং ব্রাজিলিয়ান জিউ-জিতসুর সাথে পরিচয় করিয়ে দেন।
তিনি বিশ্বমানের একজন প্রতিযোগী হওয়ার পাশাপাশি ফাইটারগার্লস.কম এবং ডব্লিউএমএএ (উইমেন মার্শাল আর্টস অ্যাসোসিয়েশন) স্থাপন করে মহিলাদেরকে এমএমএ বিষয়ে সহায়তা করার ক্ষেত্রে সক্রিয়ভাবে জড়িত রয়েছেন। পারসেল সফল মহিলাদের ফিটনেস এবং এমএমএ পোশাক লাইনের জন্য নিজেই ফাইটারগার্লস শুরু করেছিলেন যাতে তিনি প্রতিটি বিষয় ব্যক্তিগতভাবে ডিজাইন করেন।
এলিট এক্সসির সাথে পারসেল একটি ত্রি-লড়াইয়ের চুক্তি সই করেছিলো। তার প্রথম লড়াইটি ছিলো "শোএক্সসি: সুগানুমা বনাম হামান II"তে রোসি সেক্সটনের বিরুদ্ধে, যা হয়েছিলো ২০০৮ সালের আগস্টে। পার্সেল বিভক্ত সিদ্ধান্তে লড়াইটি হেরেছিলেন।
১১ জুলাই, ২০০৯ তারিখে নেভাডার লাস ভেগাস-এ ডেবি ব্রাজিলিয়ান জিউ-জিতসু লড়াকু রোনাল্ড আসাম্পকাওকে বিয়ে করেছিলেন। বিবাহের মধ্যেই তিনি গুস্তাভো নামে একটি সৎপুত্রও অর্জন করেছিলেন অর্থাৎ তার সাথে বিয়ের আগেও রোনাল্ডের পূর্বতরফের একটি ছেলে ছিলো।
পারসেল অতিথি প্রশিক্ষক হিসাবে ভিএইচ১-এর সেলিব্রিটি ফিট ক্লাবের চতুর্থ মৌসুমে উপস্থিত হয়েছিল। তিনি ২০০৭ সালের সেপ্টেম্বরে দ্য মনটেল উইলিয়ামস শোয়ের একটি পর্বেও হাজির হয়েছিলেন।
পারসেলের একটি এইচভিএসি লাইসেন্স রয়েছে এবং তিনি একটি শীতাতপনিয়ন্ত্রণ ব্যবসায়ের মালিকানা এবং পরিচালনা করেন। তিনি পুরপুর হলিউড এপ্রোন নামে একটি পোশাক ডিজাইনের স্টোরেরও মালিক যা ভিনটেজ অ্যাপ্রোনের জন্য বিশিষ্ট।
সিমোন কিউস

সিমোন কিউস (; জন্ম: ৮ নভেম্বের ১৯৭৬) একজন জার্মান হুইলচেয়ার বাস্কেটবল খেলোয়াড়।
সিমোন ২০০৪ গ্রীষ্মের প্যারালিম্পিক, ২০১০ হুইলচেয়ার বাস্কেটবল বিশ্ব চ্যাম্পিয়নশিপে এবং ২০১৪ হুইলচেয়ার বাস্কেটবল বিশ্ব চ্যাম্পিয়নশিপে জার্মানিকে হুইলচেয়ার বাস্কেটবল দলের প্রতিনিধিত্ব করেছিলেন, তাঁর মধ্যে রয়েছে তাঁর ২০০৮ গ্রীষ্মের প্যারালিম্পিকে তিনি জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক জয় করে নেন এবং আবার ২০১৬ সালের গ্রীষ্মের প্যারালিম্পিকে রৌপ্য পদক লাভ করেছিলেন।
আন্তোনিও বেতানকোর্ত

আন্তোনিও রদ্রিগো বেতানকোর্ত বারেরা (; ১৩ মার্চ ১৯৩৭ – ১৫ মার্চ ২০১৫; আন্তোনিও বেতানকোর্ত নামে পরিচিত) একজন স্পেনীয় ফুটবল খেলোয়াড় ছিলেন। তিনি লাস পালমাসে জন্মগ্রহণ করেছিলেন এবং লাস পালমাস, রিয়াল মাদ্রিদ এবং দেপোর্তিবো লা করুনিয়ার হয়ে ঘরোয়া ফুটবলে খেলেছেন। এছাড়াও তিনি এবং স্পেন জাতীয় দলের হয়ে একজন গোলরক্ষক হিসেবে খেলেছেন।
বেতানকোর্ত ২০১৫ সালের ১৫ই মার্চ তারিখে অজানা কারণে লাস পালমাসে মৃত্যুবরণ করেছেন।
পুনর্মিলন (১৯৫৭-এর চলচ্চিত্র)

পুনর্মিলন হল একটি জনপ্রিয় বাংলা চলচ্চিত্র যা পরিচালনা করেন মানু সেন। এই চলচ্চিত্রটি ১৯৫৭ সালে রমা চিত্রম ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন কালীপদ সেন। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, কানু ব্যানার্জী, অনিল চট্টোপাধ্যায় এবং জহর গাঙ্গুলী।
টালিটা নোগেইরা

টালিটা নোগেইরা () হলেন একজন ব্রাজিলিয়ান অনুশীলক এবং মিশ্র মার্শাল আর্টিস্ট। ২০১১ সালের বিশ্ব জিউ-জিতসু চ্যাম্পিয়নশিপে বিজয়ী হওয়ার মাধ্যমে টালিটা নোগেইরা সবচেয়ে পরিচিত। নোগেইরা বর্তমানে বেলাটরে স্বাক্ষরিত রয়েছে।
বেলাটরের সাথে সই করার আগে নোগেইরা ব্রাজিলে স্থানীয়ভাবে একচেটিয়া লড়াই করেছিলেন। জুন, ২০১৮ অবধি তার ৭-১ রেকর্ড রয়েছে।
আগস্ট, ২০১৪ সালে বেলাটরের সাথে স্বাক্ষর করেন নোগেইরা।
১৩ ফেব্রুয়ারি, ২০১৫ সালে জুলিয়া বাডের বিপক্ষে বেলাটর ১৩৩-তে নোগেইরার অভিষেক হবে বলে মনে করা হয়েছিল। কিন্তু নোগেইরা হাঁটুর চোটের কারণে লড়াই থেকে সরে এসে গ্যাব্রিয়েল হলোওয়েকে জায়গা করে দিয়েছিলো।
বেলাটর ১৬৩ তে মার্লোস কোয়েনের মুখোমুখি হওয়ার কথা ছিল নোগেইরার, তবে টালিটা ওয়িট করতে ব্যর্থ হলে ইভেন্টের আগের দিনই লড়াইটি বাতিল হয়ে গিয়েছিলো।
২৫ আগস্ট ২০১৭ সালে বেলাটর ১৮২-তে অ্যামন্ডা বেল ও নোগেইরা মুখোমুখি হয়েছিল। এতে তিনি প্রথম দফায় রিয়ার-নেক্ড বাঁধা দাখিলের মাধ্যমে লড়াইটি জিতেছিলেন।
তার প্রথম টাইটেল শটে নোগেইরা জুলিয়া বাডের মুখোমুখি হয়েছিল ১৩ জুলাই, ২০১৮ তারিখে বেলাটর ২০২-তে।
রাকেল পা'আলুহি

রাকেল পা'আলুহি ক্যানাটো (; জন্ম: ১৪ অক্টোবর, ১৯৯০) একজন আমেরিকান "ব্রাজিলিয়ান জিউ-জিতসু" গ্রেপলার এবং প্রাক্তন মিশ্র মার্শাল শিল্পী।
ব্রাজিলিয়ান জিউ-জিতসুতে তার কোচ রবার্ট ড্রাইসডেল তাকে ব্ল্যাক বেল্টে ভূষিত করেছিলো। রাকেল ২০১৪, ২০১৫, ২০১৬, ২০১৭(বিবি) এবং ২০১৯(বিবি) সালের নো জি ওয়ার্ল্ড চ্যাম্পিয়ন এবং ২০১৬-২০১৮ সালের ওয়ার্ল্ড জিউ-জিতসু চ্যাম্পিয়নশিপ জি রানার আপ।
পা'আলুহি একজন হাওয়াইয়ান, পর্তুগিজ, সামোয়ান, জার্মান এবং আইরিশ বংশোদ্ভূত। ২০১৬ সালে তিনি ব্রাজিলিয়ান জিউ-জিতসুতে ব্ল্যাক বেল্ট প্রাপ্ত এবং ওয়ার্ল্ড চ্যাম্পিয়ন রেনাটো ক্যানাটোকে বিয়ে করেছিলেন। তারা একসাথে চেকম্যাট লাস ভেগাস দলটি পরিচালনা করেন।
মিশেল নিকোলিনি

মিশেল জোনাটো নিকোলিনি বা মিশেল নিকোলিনি (; জন্ম: ৫ জানুয়ারী, ১৯৮২) হলেন একজন ব্রাজিলিয়ান জিউ-জিতসু অনুশীলক এবং মিশ্র মার্শাল শিল্পী। তিনি রবার্ট ড্রাইসডেলের অধীনে একটি ব্ল্যাক বেল্ট অর্জন করেছেন। সর্বকালের সবচেয়ে অসামান্য প্রতিযোগিতামূলক গ্র্যাপলিং এবং বিজেজে রেকর্ড তার দখলে রয়েছে। ২০১৯ অনুসারে ৮x সোনার পদক নিয়ে তিনি বিয়াত্রিজ মেসকুইটার পরেই কালো বেল্ট স্তরে সর্বোচ্চ আইবিজেজেএফ ওয়ার্ল্ড চ্যাম্পিয়নশিপ শিরোপার জন্য দ্বিতীয় স্থান অধিকার করেছেন।
২০১৫ সালে নিকোলিনি পোলারিস প্রো গ্র্যাপলিং ইভেন্টে দুটি প্রতিযোগিতা করেছিলেন। এর একটিতে অ্যাঞ্জেলিকা গালভাওকে টোহোল্ডের মাধ্যমে পরাস্ত করেন এবং অপরটিতে আর্মবারের মাধ্যমে গেজারি মাটুদার কাছে হেরে যান।
তিনি বর্তমানে ওয়ান (ONE) চ্যাম্পিয়নশিপ এমএমএ সংস্থায় স্বাক্ষরিত রয়েছেন এবং এর আগে লিগ্যাসি ফাইটিং চ্যাম্পিয়নশিপে স্বাক্ষরিত হয়েছিলেন।
ব্ল্যাক বেল্ট স্তরে মেজর আইবিজেজেএফ জি চ্যাম্পিয়নশিপে তিনি:-
ব্ল্যাক বেল্ট স্তরে মেজর আইবিজেজেএফ নোজি চ্যাম্পিয়নশিপে তিনি:-
তিনি ৪x এডিসিসি পদক বিজয়ী যার মধ্যে ১x সোনার, ২x রুপার এবং ১x ব্রোঞ্জের।
বাংলা ও বাঙালী

বাংলা ও বাঙালী হল প্রভাতরঞ্জন সরকার কর্তৃক বাংলা ভাষায় রচিত একটি ঐতিহাসিক গ্রন্থ। এটি ১৯৮৮ খ্রিষ্টাব্দে প্রথম প্রকাশিত হয়। এই গ্রন্থে তিনি বহু অজানা তথ্যের সন্ধান দিয়েছেন। এটি বাঙালী জাতির পরিচয়, বাসভূমি, সংস্কৃতি, ভাষা ইত্যাদি বিষয়ে আলোকপাত করে।
এই গ্রন্থে তাঁর একটি বিখ্যাত বাণী – "সবকিছুই উহ-অবোহের পথে চলে। একদিন এই রাঢ়ও এই রকম ভাবে উহ-তে চলেছিল, দ্রুত গতিতে চলেছিল। তারপর নীচে নামল, আবার উপরে উঠবে। বাঙালী জাতির কথাটাই ভাব তো ! উনবিংশ শতাব্দীতে বিদ্যায়, জ্ঞানে বুদ্ধিতে, সংস্কৃতিতে, সাহিত্যে, শিল্পে কত বড় বড় দিকপাল জন্মেছিলেন এই বাঙলায়। আবার তাঁরা শেষ হয়ে গেলেন বিংশ শতাব্দীর গোড়ার দিকে। তারপর এসেছে একটা অবোহ অবস্থার যুগ। আমি আশা করি – শুধু আশাই করি না – দৃঢ়তার সঙ্গে বিশ্বাস করি, এই অবোহের পরে অত্যন্ত নিকট ভবিষ্যতে সেই উহ আসছে। একেবারে চারিদিকে সবাই মণিদ্যুতিতে উদ্ভাসিত হয়ে এগিয়ে চলবে। গোটা পৃথিবীকে সাহায্য করবে এই বাঙলার মানুষ।"
সেবক রেলওয়ে স্টেশন

সেবক রেলওয়ে স্টেশন পশ্চিমবঙ্গ রাজ্যের দার্জিলিং জেলার একটি রেলওয়ে স্টেশন। স্টেশনটিতে দুটি প্ল্যাটফর্ম রয়েছে। এটি উত্তর-পূর্ব সীমান্ত রেলের আলিপুরদুয়ার বিভাগের অধীনে নিউ জলপাইগুড়ি-শিলিগুড়ি-নতুন মাল জংশন-হাসিমারা-আলিপুরদুয়ার জংশন রুটে অবস্থিত। এটি নিউ জলপাইগুড়ি-আলিপুরদুয়ার-শামুকতলা রোড লাইনের একটি অংশ হিসাবেও বিবেচিত হয়।
এটি সেবক শহরে রেল পরিষেবা প্রদান করে। এখানথেকে ভারতের সিকিম রাজ্যে পৌঁছানো যায়। সিকিম রাজধানী গ্যাংটকের জন্যে এটি নিকটবর্তী রেলওয়ে স্টেশন। নিউ জলপাইগুড়ি আলিপুরদুয়ার ট্যুরিস্ট ভিস্তাডোম স্পেশাল ট্রেন এই স্টেশনের একমাত্র সংরক্ষিত ট্রেন। সকাল ৭:২০ তে নিউ জলপাইগুড়ি ছেড়ে এখানে প্রায় ১ ঘন্টা সময়ে পৌঁছানো যায়। ফিরতি ট্রেন সেবক থেকে ৫:৪৮ এ ছাড়ে।
লিন ফনট্যান

লিন ফনট্যান (; ৬ ডিসেম্বর ১৮৮৭ - ৩০ জুলাই ১৯৮৩) ছিলেন একজন ব্রিটিশ অভিনেত্রী। তিনি "দ্য গার্ডসম্যান" (১৯৩১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ফনট্যানকে বিংশ শতাব্দীর মার্কিন মঞ্চের সেরা প্রধান অভিনেত্রীদের একজন হিসেবে গণ্য করা হয়। তাকে ও তার স্বামী আলফ্রেড লুন্টকে ১৯৭০ সালে বিশেষ টনি পুরস্কারে সম্মানিত করা হয়। তাদের দুজনের নামানুসারে ব্রডওয়ের লুন্ট-ফনট্যান থিয়েটারের নামকরণ করা হয়। তারা দুজনেই ১৯৬৫ সালে এমি পুরস্কার অর্জন করেন।
ফনট্যান ১৮৮৭ সালের ৬ই ডিসেম্বর লন্ডনের উডফোর্ডে জন্মগ্রহণ করেন। তার প্রকৃত নাম লিলি লুইস ফনট্যান। তিনি ফরাসি ও আইরিশ বংশোদ্ভূত। তার পিতা জুল ফনট্যান ও মাতা ফ্রান্সেস এলেন থর্নলি। তার দুই বোন ছিল, তাদের মধ্যে একজন পরবর্তীকালে ইংল্যান্ডে ও অপরজন নিউজিল্যান্ডে বসবাস করতেন।
ফনট্যান ১৯২২ সালে অভিনেতা আলফ্রেড লুন্টকে বিয়ে করেন। এই দম্পতির কোন সন্তান ছিল না।
লিন ফনট্যান ১৯৮৩ সালের ৩০শে জুলাই ৯৫ বছর বয়সে নিউমোনিয়ায় আক্রান্ত হয়ে উইসকনসিন অঙ্গরাজ্যের জেনেসি ডিপোর টেন চিমনিসে মৃত্যুবরণ করেন। তাকে উইসকনসিনের মিলওয়াউকির ফরেস্ট হোম সেমাট্রিতে তার স্বামী লুন্টের পাশে সমাহিত করা হয়।
চালসা রেলওয়ে স্টেশন

চালসা রেলওয়ে স্টেশন পশ্চিমবঙ্গ রাজ্যের জলপাইগুড়ি জেলার একটি রেলওয়ে স্টেশন। এটি চালসা এলাকাতে রেল পরিষেবা পরিবেশন করে। স্টেশনটিতে দুটি প্ল্যাটফর্ম রয়েছে। স্টেশনটি উত্তর-পূর্ব সীমান্ত রেলের আলিপুরদুয়ার বিভাগের অধীনে নিউ জলপাইগুড়ি-শিলিগুড়ি-নতুন মাল জংশন-হাসিমারা-আলিপুরদুয়ার জংশন রুটে অবস্থিত। এটি নিউ জলপাইগুড়ি-আলিপুরদুয়ার-শামুকতলা রোড রেলপথের একটি অংশ হিসাবেও বিবেচিত হয়।
স্টেশনটিতে বিরতি প্রদানকারী ফুরুতব গুরুত্বপূর্ণ ট্রেন সমূহ:
জিল ক্লেবুর্গ

জিল ক্লেবুর্গ (৩০ এপ্রিল ১৯৪৪ - ৫ নভেম্বর ২০১০) ছিলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে তার কাজের জন্য সুপরিচিত ছিলেন। তিনি "অ্যান আনম্যারিড ওম্যান" (১৯৭৮) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি "স্টার্টিং ওভার" (১৯৭৯) চলচ্চিত্রের জন্য টানা দ্বিতীয়বারের মত শ্রেষ্ঠ অভিনেত্রী বিভাগে অস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য চারটি গোল্ডেন গ্লোব পুরস্কারের মনোনয়ন এবং টেলিভিশনে কাজের জন্য দুটি প্রাইমটাইম এমি পুরস্কারের মনোনয়ন লাভ করেন।
ক্লেবুর্গ ১৯৪৪ সালের ৩০শে এপ্রিল নিউ ইয়র্ক সিটিতে জন্মগ্রহণ করেন। তার মাতা জুলিয়া লুইস (বিবাহপূর্ব ডর; ১৯১০-১৯৭৫) ছিলেন একজন অভিনেত্রী ও মঞ্চ প্রযোজক ডেভিড মেরিকের মঞ্চ সহকারী, এবং পিতা আলবার্ট হেনরি "বিল" ক্লেবুর্গ একটি কোম্পানির উৎপাদন নির্বাহী। তার মাতামহী আলমা লাচেনব্রুখ ক্লেবুর্গ ছিলেন কনসার্ট ও ওপেরা সঙ্গীতশিল্পী।
ক্লেবুর্গ ১৯৬০-এর দশকের শেষভাগের পাঁচ বছর অভিনেতা আল পাচিনোর সাথে ডেট করেন। তিনি ১৯৭৯ সালে চিত্রনাট্যকার ও নাট্যকার ডেভিড রেবকে বিয়ে করেন। তাদের দুই সন্তান ছিল, তারা হলেন পুত্র মাইকেল রেব এবং কন্যা অভিনেত্রী লিলি রেব।
ক্লেবুর্গ ২০ বছরের অধিক সময় ধরে ক্রনিক লিম্ফোসিটিক লুকেমিয়ায় আক্রান্ত ছিলেন এবং নিজ বাড়িতে একান্তেই এই রোগের চিকিৎসা নেন। তিনি ২০১০ সালের ৫ই নভেম্বর কানেটিকাট অঙ্গরাজ্যের লেকভিলে নিজে বাড়িতে মৃত্যুবরণ করেন।
মতিউর রহমান (গাজীপুরের রাজনীতিবিদ)

মতিউর রহমান (–৭ আগস্ট ২০১৪) বাংলাদেশের গাজীপুর জেলার রাজনীতিবিদ ও গাজীপুর-১ আসনের সাবেক সংসদ সদস্য।
মতিউর রহমান সালে গাজীপুর জেলায় জন্মগ্রহণ করেন।
মতিউর রহমান জাতীয় পার্টির সাবেক প্রেসিডিয়াম সদস্য। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গাজীপুর-১ আসন থেকে সংসদ সদস্য নির্বাচিত হন।
মতিউর রহমান ৭ আগস্ট ২০১৪ সালে ঢাকায় মৃত্যুবরণ করেন। তাকে বনানী কবরস্থানে সমাহিত করা হয়।
হাসে উদ্দিন দেওয়ান

হাসে উদ্দিন দেওয়ান বাংলাদেশের গাজীপুর জেলার রাজনীতিবিদ ও তৎকালীন গাজীপুর-৩ আসনের সাবেক সংসদ সদস্য।
হাসে উদ্দিন দেওয়ান গাজীপুরের কালীগঞ্জে জন্মগ্রহণ করেন।
হাসে উদ্দিন দেওয়ান ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন গাজীপুর-৩ আসন থেকে সংসদ সদস্য নির্বাচিত হন। তিনি কালীগঞ্জ উপজেলা পরিষদের চেয়ারম্যান ছিলেন।
দেওয়ান মোহাম্মদ ইদ্রিস

দেওয়ান মোহাম্মদ ইদ্রিস (মার্চ ১৯২০-১০ ফেব্রুয়ারি ১৯৯০) ছিলেন বাংলাদেশি রাজনীতিবিদ। তিনি তৎকালীন ঢাকা-২০ আসনের সংসদ সদস্য ছিলেন।
দেওয়ান মোহাম্মদ ইদ্রিস তৎকালীন ব্রিটিশ ভারতের ঢাকা জেলার সাভার উপজেলার আশুলিয়া থানার জিরাবো গ্রামে ১৯২০ সালের মার্চ মাসে জন্মগ্রহণ করেন। পিতা নজর আলী দেওয়ান এবং মাতা জয়গুন্নেছার ৭ সন্তানের মধ্যে প্রথম সন্তান দেওয়ান মো: ইদ্রিস। তার পিতামহের নাম মাধু দেওয়ান এবং প্রপিতামহ ছিলেন বাবর আলী দেওয়ান। বাবর আলী দেওয়ানের বাবার নাম ছিলো তালেবর আলী দেওয়ান। তালেবর আলী দেওয়ানের বাবার নাম একাব্বর আলী দেওয়ান।
দেওয়ান মোহাম্মদ ইদ্রিস আশুলিয়া প্রাথমিক বিদ্যালয়ে শিক্ষাজীবন শুরু করে পঞ্চম শ্রেণি ভর্তি হন জিরাবো প্রাথমিক বিদ্যালয়ে। ১৯১৪ সালে প্রতিষ্ঠিত ধামরাই হার্ডিঞ্জ সরকারি উচ্চ বিদ্যালয় ও কলেজ ভর্তি হন ষষ্ঠ শ্রেণিতে। পরবর্তীকালে সাভারের অধরচন্দ্র উচ্চ বিদ্যালয় থেকে মেট্রিকুলেশন পাশ করেন। তিনি ঢাকার জগন্নাথ কলেজে পড়াশোনা করেন।
১৯৫৫ সালে টেকনাফে আনসার অ্যাডজুট্যান্ট হিসেবে যোগদান করে ১৯৬০ সালে সরকারি চাকরি থেকে পদত্যাগ করেন। ১৯৬১ সালে জিরাবো উচ্চ বিদ্যালয় প্রতিষ্ঠা করেন। ১৯৭২ সালে নিজ জমিতে জিরাবো গ্রামে একটি কলেজ প্রতিষ্ঠা করেন।
দেওয়ান মোহাম্মদ ইদ্রিস ১৯৪৩ সালে প্রথম ইউনিয়ন পরিষদের প্রেসিডেন্ট নির্বাচিত হয়ে ১৯৪৩ থেকে ১৯৮৮ সাল পর্যন্ত ৪৫ বছর চেয়ারম্যান হিসেবে দায়িত্ব পালন করেন।
১৯৬৫ সালে তিনি প্রাদেশিক পরিষদের নির্বাচনে সাভার-ধামরাই আসন থেকে অংশগ্রহণ করেন। ১৯৬৯ সালে কৃষকবিরোধী সূর্যাস্ত আইন (নির্দিষ্ট সময়ের মধ্যে খাজনা না দিলে জমির মালিকানা সরকার গ্রহণ করবে) বাতিলের জন্য সাবেক মন্ত্রী ক্যাপ্টেন আব্দুল হালিমের সঙ্গে নেতৃত্ব দেন। তিনি ১৯৭০ সালে প্রাদেশিক পরিষদ নির্বাচনে অংশগ্রহণ করেন ন্যাপ মোজাফ্ফরের প্রার্থী হিসেবে সাভার আসন থেকে কুঁড়েঘর প্রতীক নিয়ে প্রতিদ্বন্দ্বিতা করেন।
১৯৭৩ সালের প্রথম জাতীয় সংসদ নির্বাচনে তিনি সাভার আসনে বাংলাদেশের প্রথম সংসদ নির্বাচনে ন্যাপ মোজাফ্ফরের প্রার্থী হিসেবে প্রতিদ্বন্দ্বিতা করেন।
১৯৭৯ সালের দ্বিতীয় জাতীয় সংসদ নির্বাচনে তিনি বিএনপির মনোনয়নে তৎকালীন ঢাকা-২০ আসন থেকে প্রথমবারের মতো সংসদ সদস্য নির্বাচিত হন তিনি।
দেওয়ান মোহাম্মদ ইদ্রিস ১৯৭১ সালে জিরাবো ও আশুলিয়ায় মুক্তিযোদ্ধাদের জন্য ক্যাম্প পরিচালনা ও প্রশিক্ষণ প্রদান করেন।
দেওয়ান মোহাম্মদ ইদ্রিস ১৯৫৭ সালে সালেহা খাতুনকে বিয়ে করেন তিনি (সালেহা খাতুন) ২২ মে ২০১৩ সালে মৃত্যুবরণ করেন। এই দম্পতীর ৬ সন্তানের মধ্যে সাবেক সংসদ সদস্য ডা. দেওয়ান মোহাম্মদ সালাউদ্দিন বাবু, দেওয়ান মো: মঈনউদ্দিন বিপ্লব, দেওয়ান মো: মহিউদ্দিন বিকাশ এবং তিন মেয়ে- শামীমা ইয়াসমিন মিনি (মৃত্যু-২০ অক্টোবর ২০১১), শামীমা পারভীন খুকু, শামীমা নাজনীন নাজু।
দেওয়ান মোহাম্মদ ইদ্রিস ১০ ফেব্রুয়ারি ১৯৯০ সালে সাভার উপজেলার আশুলিয়া থানার জিরাবো গ্রামে হার্ট অ্যাটাকে মৃত্যুবরণ করেন।
খাপছাড়া (কাব্যগ্রন্থ)

খাপছাড়া হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ কাব্যগ্রন্থ। এটি ১৯৩৭ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ এই গ্রন্থটি রাজশেখর বসু (পরশুরাম)-কে উৎসর্গ করেন।
জুবাইদা জালাল খান

জুবাইদা জালাল খান একজন পাকিস্তানি মহিলা রাজনীতিবিদ, শিক্ষাবিদ ও সমাজকর্মী। তিনি ইমরান খান মন্ত্রীসভার প্রতিরক্ষা উৎপাদন মন্ত্রী‌। তিনি ২০১৮ সালের ২০ আগস্ট থেকে প্রতিরক্ষা উৎপাদন মন্ত্রণালয়ের দায়িত্বের রয়েছেন।
২০০২ সালে পাকিস্তান মুসলিম লীগ (কিউ) প্লাটফর্মে অনুষ্ঠিত সাধারণ নির্বাচনে সফলভাবে প্রতিদ্বন্দ্বিতা করার পরে তিনি প্রধানমন্ত্রী শওকত আজিজের মন্ত্রিসভায় শীর্ষস্থানীয় মহিলা মন্ত্রীর পদে জাতীয় খ্যাতি এবং জনপ্রিয়তা লাভ করেন। ২০০২-২০০৭ পর্যন্ত তিনি পাকিস্তানের শিক্ষা মন্ত্রণালয়ের মন্ত্রী ছিলেন। ২০০৮ সালে পাকিস্তান মুসলিম লীগ (কিউ) প্লাটফর্মে নির্বাচন করে পরাজিত হন।
জাতীয় রাজনীতি থেকে পাঁচ বছরের সংক্ষিপ্ত বিরতির পরে তিনি পাকিস্তান মুসলিম লীগে (এন) যোগ দিয়েছিলেন। কিন্তু কিরণ হায়দারের পক্ষে সরে দাঁড়িয়েছিলেন, যিনি ২০১৩ সালের সাধারণ নির্বাচন থেকে সফলভাবে নিজের আসনটি ধরে রেখেছিলেন, যদিও তিনি নিজেকে পাকিস্তান মুসলিম লীগের একজন নারী নেতা হিসাবে ধরে রেখেছেন।
১৯৮৮ সালে প্রধানমন্ত্রী নওয়াজ শরীফের নেতৃত্বে মধ্য-ডানপন্থি পাকিস্তান মুসলিম লীগে (পিএমএল) যোগদানের পরে তার রাজনৈতিক সক্রিয়তা শুরু হয়েছিল; তবে ২০০০ সালে দলের অসন্তুষ্ট গ্রুপের সাথে তিনিও দল থেকে বেরিয়ে যান। তিনি ২০০২ সালে অনুষ্ঠিত পাকিস্তানের সাধারণ নির্বাচনে সফলভাবে প্রতিদ্বন্দ্বিতা করেছিলেন, তিনি এনএ–২৭২ আসন থেকে ৪৪,১৭৭ ভোট পেয়েছিলেন। ২০০২ সালে তিনি শিক্ষামন্ত্রী পদে নিয়োগ পান এবং প্রধানমন্ত্রী জাফরুল্লাহ জামালির মন্ত্রিসভার অংশ হিসাবে রাষ্ট্রপতি পারভেজ মোশাররফের নিকট শপথ নেন। পরে তিনি শওকত আজিজ মন্ত্রিসভায়ও শিক্ষামন্ত্রীর দায়িত্ব পালন করেছেন। 
২০০৮ সালের জালাল খান সিদ্ধান্ত নেন যে পাকিস্তান মুসলিম লীগের (কিউ) মনোনয়নে তিনি নির্বাচনে যাবেন না। তিনি স্বতন্ত্র প্রার্থী হিসেবে এনএ-২৭২ আসনে অংশগ্রহণ করেন, কিন্তু ৩৩,৫৬৪ ভোট পেয়ে বেলুচিস্তান আওয়ামী পার্টির ইয়াকুব বিজাঞ্জোর নিকট পরাজিত হন। 
২০১৩ সালে জুবাইদা জালাল পিএমএল (এন) প্রার্থী নওয়াজ শরীফের প্রধানমন্ত্রীত্বের প্রস্তাবকে সমর্থন করেছিলেন। নওয়াজ শরীফের সাথে বৈঠকে জালাল নওয়াজ শরীফের নেতৃত্বের প্রতি পূর্ণ আস্থা রেখে, পাকিস্তান মুসলিম লীগে (এন) যোগদানের ঘোষণা দিয়েছিলেন। 
২০১৮ সালে জুবাইদা জালাল বেলুচিস্তান আওয়ামী পার্টিতে (বিএপি) যোগ দিয়ে সফলভাবে নির্বাচনে প্রতিদ্বন্দ্বিতা করেছিলেন। বিএপির সাথে পিটিআই সরকার জোটের পরে তিনি ইমরান খানের ফেডারেল মন্ত্রিসভায় প্রতিরক্ষা উৎপাদন মন্ত্রী পদে যোগদান করেন।
অ্যালেন ডসন

অ্যালেন চার্লস ডসন (; জন্ম: ২৭ নভেম্বর, ১৯৬৯) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের মাঝামাঝি সময়কাল দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অ্যালেন ডসন।
সাকসে পড়াশুনো করেছেন তিনি। ১৯৯২-৯৩ মৌসুম থেকে ২০০৬ সাল পর্যন্ত অ্যালেন ডসনের প্রথম-শ্রেণীর খেলোয়াড়ী জীবন চলমান ছিল।
অ্যালেন ডসন দ্রুতগতিসম্পন্ন সুইং বোলার ও নিচেরসারির কার্যকরী ব্যাটসম্যান ছিলেন। শুরুরদিকে একদিনের খেলায় তাকে বেশ হিমশিম খেতে হয়। পরবর্তীতে, ১৯৯০-এর দশকের মাঝামাঝি সময়ে ক্রেগ ম্যাথুজ ও এরিক সিমন্সকে সাথে নিয়ে ওয়েস্টার্ন প্রভিন্স দলকে ভিত্তি এনে দিতে সচেষ্ট হন।
১৯৯৮-৯৯ মৌসুমে সুপারস্পোর্ট সিরিজের চূড়ান্ত খেলায় ওয়েস্টার্ন প্রভিন্সের শিরোপা বিজয়ে গুরুত্বপূর্ণ ভূমিকা রাখেন। সুপারস্পোর্ট সিরিজের চূড়ান্ত খেলায় অ্যালেন ডসন তার প্রথম-শ্রেণীর ক্রিকেট খেলোয়াড়ী জীবনের সেরা ব্যাটিংশৈলী প্রদর্শন করেছিলেন। এ পর্যায়ে ওয়েস্টার্ন প্রভিন্স দল তাদের শীর্ষসারির খেলোয়াড়দের হারিয়ে বেশ সঙ্কটের মুখোমুখি হয়। এরিক সিমন্সকে সাথে নিয়ে তিনি বিপর্যয় রোধে সক্ষমতা দেখান। নয় নম্বরে ব্যাটিংয়ে নেমে ১৪৩ রান তুলেছিলেন তিনি। ২০০২-০৩ মৌসুমে ঐ প্রতিযোগিতায় শীর্ষ বোলারে পরিণত হন। এক বছর পর, পুনরায় তার দল ঘরোয়া শিরোপা লাভ করে ও তিনি দক্ষিণ আফ্রিকার পাঁচ বর্ষসেরা ক্রিকেটারের অন্যতম হন।
১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসের সেমি-ফাইনালে ব্যক্তিগত সেরা আন্তর্জাতিক সাফল্য পেয়েছিলেন। নবম উইকেট পতনের পর নিকি বোয়ের সাথে ক্রিজে নামেন। গুরুত্বপূর্ণ জুটি গড়ে স্টিভ ওয়াহ’র নেতৃত্বাধীন অস্ট্রেলিয়া দলকে পরাজিত করে চূড়ান্ত খেলায় অগ্রসর হয়।
১৯৯৮ থেকে ২০০৪ সাল পর্যন্ত অ্যালেন ডসনের আন্তর্জাতিক খেলোয়াড়ী জীবনের ব্যাপ্তি ছিল। ৩৪.০৪ গড়ে ২১টি ওডিআই উইকেট ও ২৩.৩৯ গড়ে পাঁচটি টেস্ট উইকেট লাভ করেছিলেন তিনি। ১৯৯৮ সালে প্রথমবারের মতো দক্ষিণ আফ্রিকা দলে খেলার জন্যে তাকে অন্তর্ভুক্ত করা হয়। ছয় বছরে সাতবার উপমহাদেশ গমনে আসেন।
সমগ্র খেলোয়াড়ী জীবনে দুইটিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন অ্যালেন ডসন। সবগুলো টেস্টই বাংলাদেশের বিপক্ষে খেলেছিলেন তিনি। ২৪ এপ্রিল, ২০০৩ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ১ মে, ২০০৩ তারিখে ঢাকায় একই দলের বিপক্ষে সর্বশেষ টেস্টে অংশ নেন তিনি।
ফেব্রুয়ারি, ২০২০ সালে দক্ষিণ আফ্রিকায় অনুষ্ঠিতব্য পঞ্চাশোর্ধ্ব ক্রিকেট বিশ্বকাপ খেলার জন্য তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়। তবে, ঐ প্রতিযোগিতাটি তৃতীয় রাউন্ডে চলাকালীন করোনাভাইরাসের বৈশ্বিক মহামারীর কারণে বাতিল হয়ে যায়।
ক্রিকেট খেলা থেকে অবসর গ্রহণের পর ল্যান্ডস্কেপ গার্ডেনার হিসেবে নিযুক্ত রয়েছেন। ১ নভেম্বর, ২০১৬ তারিখে কেপ কোবরাসের দল নির্বাচক থেকে অব্যাহতি নেন।
সাঁতার-পুকুর

একটি সাঁতার-পুকুর, সাঁতারের জলাশয়, সাঁতারকুণ্ড বা ইংরেজি পরিভাষায় সুইমিং পুল এমন একটি অবকাঠামো যা সাঁতার, অন্যান্য জলক্রীড়া বা জলে অবসরমূলক কর্মকাণ্ডের আয়োজনের উদ্দেশ্যে জল ধরে রাখার জন্য নকশা ও নির্মাণ করা হয়। সাঁতার-পুকুরটি ভূগর্ভে (অভ্যন্তরীণ পুকুর) বা ভূমির উপরে (একটি স্বাধীনভাবে দণ্ডায়মান স্থাপনা হিসেবে বা কোনও ভবন বা অন্যান্য বৃহৎ কাঠামোর অংশ হিসাবে) নির্মিত হতে পারে এবং সমুদ্র-রেখা এবং ক্রুজ জাহাজের উপরেও সাঁতার-পুকুরের সুবিধা সুলভ। অভ্যন্তরীণ সাঁতার-পুকুরগুলি সাধারণত কংক্রিট, প্রাকৃতিক পাথর, ধাতু, প্লাস্টিক বা তন্তুকাচ জাতীয় উপকরণ দিয়ে নির্মিত হয়। এটি কৃত্রিম আকার-আকৃতির হতে পারে বা প্রমিত আকারে নির্মিত হতে পারে, যার মধ্যে বৃহত্তম ধরনটি হচ্ছে অলিম্পিক-আকারের সাঁতার-পুকুর। 
অনেক শরীরচর্চা কেন্দ্র এবং ব্যক্তিগত সংঘঘরে অনুশীলন বা বিনোদন করার জন্য সাঁতার-পুকুর থাকে। অনেক শহরে সর্বসাধারণের জন্য উন্মুক্ত সাঁতার-পুকুরের সুব্যবস্থা থাকে। অনেক বাণিজ্যিক রাত্রিনিবাস তথা হোটেলে অতিথিদের নিজস্ব অবসর সময়ে ব্যবহারের জন্য সাঁতার-পুকুর থাকে। উচ্চ বিদ্যালয় এবং বিশ্ববিদ্যালয়গুলির মতো শিক্ষাকেন্দ্রগুলিতে কখনও কখনও শারীরিক শিক্ষার পাঠ, বিনোদনমূলক ক্রিয়াকলাপ, অবসর এবং সাঁতারের দলগুলির মতো প্রতিযোগিতার আয়োজনের জন্য সাঁতার-পুকুর থাকে। জলে ঝাঁপ, অন্যান্য বিশেষ জলক্রীড়া এবং দেহচর্চামূলক চিকিৎসার পাশাপাশি ডুবন্ত ব্যক্তিদের উদ্ধারকারী দক্ষ সাঁতারু (লাইফগার্ড) এবং নভোচারীদের প্রশিক্ষণের জন্যও বিশেষ সাঁতার-পুকুর ব্যবহার করা হয়। সাঁতার-পুকুরের পানি উষ্ণ বা উত্তপ্ত করা যেতে পারে। 
আধুনিক পাকিস্তানে অবস্থিত প্রাচীন মহেঞ্জোদাড়ো নগরীতে খ্রিস্টপূর্ব তৃতীয় সহস্রাব্দে খনন করা "মহাস্নানাগার"-টি সম্ভবত ইতিহাসের প্রথম সাঁতার-পুকুর ছিল। আয়তনের এই জলাশয়টি ইট দিয়ে আস্তরিত ও একটি আলকাতরা-ভিত্তিক জলনিরোধক (সিল্যান্ট) দিয়ে আবৃত ছিল। 
প্রাচীন গ্রিক এবং রোমানরা তাদের মল্লক্রীড়া বিদ্যালয় "পালাইস্ত্রা"-গুলিতে মল্লক্রীড়া প্রশিক্ষণের জন্য জলক্রীড়া এবং সামরিক অনুশীলনের জন্য কৃত্রিম জলাশয় তৈরি করত। রোমান সম্রাটদের ব্যক্তিগত সাঁতার-পুকুর ছিল, যেগুলির মধ্যে মাছও রাখা হত, তাই স্নান বা সাঁতারের পুকুরের জন্য লাতিন শব্দটি ছিল "পিসকিনা" (যার অর্থ মাছের পুকুর)। রোমের এক ধনী অভিজাত ব্যক্তি গাইউস মায়েকেনাস সম্ভবত খ্রিস্টপূর্ব ৩৮ অব্দ থেকে ৮ খ্রিস্টাব্দের মধ্যে তাঁর উদ্যানে একটি উষ্ণজলের সাঁতার-পুকুর তৈরি করেছিলেন। গাইস ময়েসেনাস আউগুস্তুস ধনী সম্রাজ্যের উপদেষ্টা ছিলেন এবং চারুকলার প্রথম পৃষ্ঠপোষক হিসাবে বিবেচিত ছিলেন। 
উনিশ শতকের মাঝামাঝি সময়ে সাঁতার-পুকুর ব্রিটেনে জনপ্রিয়তা লাভ করে। ১৮৩৭ সালের প্রথম দিকে ইংল্যান্ডের লন্ডন নগরীতে ঝাঁপমঞ্চসহ ছয়টি অভ্যন্তরীণ সাঁতার-পুকুর ছিল। কেন্টের মেইডস্টোন সুইমিং ক্লাবকে ব্রিটেনের প্রাচীনতম সাঁতারু সংঘ হিসেবে গণ্য করা হয়। ১৮৪৪ সালে মেডওয়ে নদীতে ডুবে যাওয়ার উদ্বেগের প্রতিক্রিয়া হিসাবে এটি গঠিত হয়েছিল। বিশেষত উদ্ধারকারীরা প্রায়শই ডুবে যেত, কারণ তারা নিজেরাই নিরাপদে সাঁতার কাটতে পারতনা। সংঘের সদস্যরা মেডওয়ে নদীতে সাঁতার কাটত এবং সাঁতারা প্রতিযোগিতা, জলে ঝাঁপদান প্রতিযোগিতা এবং ওয়াটার পোলো ম্যাচ করত। ১৮৪৪ সালের "দক্ষিণ পূর্ব গেজেট" প্রকাশনাতে জলজ নাস্তার পার্টির কথা জানানো হয়েছিল: নদীতে ভাসমান ভেলাতে কফি এবং বিস্কুট পরিবেশন করা হয়েছিল। কফি আগুনের উপরে গরম রাখা হয়েছিল; ক্লাব সদস্যদের একই সময়ে জল চলা এবং কফি পান করতে হয়েছিল। সর্বশেষ সাঁতারুরা এই ভেলাটি ১৫০জন দর্শকের মনমুগ্ধ করতে পেরেছিল।
মার্টিন হ্যানলি

মার্টিন অ্যান্ড্রু হ্যানলি (; জন্ম: ১০ নভেম্বর, ১৯১৮ - মৃত্যু: ২ জুন, ২০০০) কেপ প্রদেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও বর্ডার দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মার্টিন হ্যানলি।
১৯৩৯-৪০ মৌসুম থেকে ১৯৫৩-৫৪ মৌসুম পর্যন্ত মার্টিন হ্যানলি’র প্রথম-শ্রেণীর খেলোয়াড়ী জীবন চলমান ছিল। জীবনের কিছুটা সময় স্মরণশক্তি হারালেও কর্মময় জীবন অতিবাহিত করেছিলেন তিনি। অফ স্পিন বোলার ছিলেন। নিউল্যান্ডসের পরিচিত মাঠে পরিচিতি পাওয়া অ্যাথল রোয়ানের তুলনায় বেশ জোড়ালোভাবে বলকে বাঁক খাওয়াতে পারতেন।
মার্টিন হ্যানলি নিচেরসারির ডানহাতি ব্যাটসম্যান ও ডানহাতি অফ-ব্রেক বোলার হিসেবে খেলতেন। বিশ্বযুদ্ধ পরবর্তী সময়ে ওয়েস্টার্ন প্রভিন্সের অন্যতম তারকা খেলোয়াড় ছিলেন তিনি। প্রথম মৌসুমেই ইস্টার্ন প্রভিন্স ও নর্থ ইস্টার্ন ট্রান্সভালের বিপক্ষে খেলায় যথাক্রমে ১১ ও ১২ উইকেট দখল করেছিলেন। ১৯৫২-৫৩ মৌসুমে স্বর্ণালী সময় অতিবাহিত করেন। ৪৯ উইকেট নিয়ে ওয়েস্টার্ন প্রভিন্সকে ২১ বছরের মধ্যে প্রথম কারি কাপের শিরোপা আনয়ণে প্রধান ভূমিকা রাখেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মার্টিন হ্যানলি। ১ জানুয়ারি, ১৯৪৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। জর্জ মানের নেতৃত্বাধীন ইংরেজ দলের বিপক্ষে খেলেন। এ সিরিজের তৃতীয় টেস্টে নিজস্ব একমাত্র খেলায় অংশ নিয়েছিলেন। টাফটি মান ও অ্যাথল রোয়ানের পর দলের তৃতীয় স্পিন বোলার ছিলেন তিনি। খেলায় তিনি একটিমাত্র উইকেট লাভ করেছিলেন। পরের খেলায় লেগ স্পিনার ফিশ মার্কহামকে তার স্থলাভিষিক্ত করা হয়।
তার ভ্রাতৃষ্পুত্র রুপার্ট হ্যানলি দক্ষিণ আফ্রিকার উপর আন্তর্জাতিক নিষেধাজ্ঞাকালীন সময়ে অন্যতম সেরা ফাস্ট বোলার হিসেবে পরিগণিত হয়েছিলেন। ১৯৮৩-৮৪ মৌসুমে লরেন্স রো’র নেতৃত্বাধীন ওয়েস্ট ইন্ডিজ একাদশের বিপক্ষে দুইটি চারদিনের খেলায় অংশ নিয়েছিলেন।
ব্যক্তিগত জীবনে বিবাহিত ছিলেন তিনি। বিশপকোর্টে নিজগৃহে আকস্মিকভাবে হৃদযন্ত্রক্রীয়ায় আক্রান্ত হন। ২ জুন, ২০০০ তারিখে ৮১ বছর বয়সে কেপ প্রদেশের কেপ টাউন এলাকায় মার্টিন হ্যানলি’র দেহাবসান ঘটে। মৃত্যুকালে স্ত্রী ও তিন পুত্র সন্তান রেখে যান।
তোমোহিরো তানাকা (মিশ্র মার্শাল আর্টস শিল্পী)

তোমোহিরো তানাকা হলেন একজন জাপানি মিশ্র মার্শাল আর্টস শিল্পী। তিনি লাইটওয়েট বিভাগে অংশ নিয়েছিলেন।
খান মোহাম্মদ ইসরাফিল

খান মোহাম্মদ ইসরাফিল খোকন বাংলাদেশের ঢাকা জেলার রাজনীতিবিদ, শিল্পপতি ও তৎকালীন ঢাকা-১৩ আসনের সাবেক সংসদ সদস্য।
খান মোহাম্মদ ইসরাফিল ঢাকা জেলার ধামরাই উপজেলায় জন্মগ্রহণ করেন।
খান মোহাম্মদ ইসরাফিল ঢাকা জেলা জাতীয় পার্টির সাধারণ সম্পাদক ও পার্টির চেয়ারম্যান জি এম কাদেরের উপদেষ্টা। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন ঢাকা-১৩ আসন থেকে সংসদ সদস্য নির্বাচিত হন।
লি গ্র্যান্ট

লি গ্র্যান্ট (জন্ম লিওভা হাস্কেল রোজেনস্টাল; ৩১ অক্টোবর ১৯২০-এর দশকের মাঝামাঝি সময়) হলেন একজন মার্কিন অভিনেত্রী ও পরিচালক। তিনি তার অভিনীত প্রথম চলচ্চিত্র "ডিটেকটিভ স্টোরি" (১৯৫১) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি "দ্য ল্যান্ডলর্ড" (১৯৭০), "শ্যাম্পু" (১৯৭৫) ও "ভয়েজ অব দ্য ডেমড" (১৯৭৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে আরও তিনটি একাডেমি পুরস্কারের মনোনয়ন লাভ করেন এবং "শ্যাম্পু" চলচ্চিত্রের জন্য একটি পুরস্কার অর্জন করেন।
তিনি ১৯৬৪ সালে "দ্য মেইডস" নাটকে অভিনয় করে শ্রেষ্ঠ অভিনেত্রী বিভাগে ওবিই পুরস্কার অর্জন করেন। তিনি "পেটন প্লেস" (১৯৬৫-১৯৬৬) টিভি ধারাবাহিকের ৭১টি পর্বে অভিনয় করেন। টেলিভিশনে তার কাজের জন্য তিনি সাতটি এমি পুরস্কারের মনোনয়ন হতে দুইটি পুরস্কার অর্জন করেন। ১৯৮৬ সালে তিনি "ডাউন অ্যান্ড আউট ইন আমেরিকা" প্রামাণ্যচিত্র পরিচালনা করেন, যা যৌথভাবে শ্রেষ্ঠ প্রামাণ্য চলচ্চিত্র বিভাগে একাডেমি পুরস্কার অর্জন করে এবং একই বছর তিনি "নোবডিস চাইল্ড"-এর জন্য ডিরেক্টরস গিল্ড অব আমেরিকা পুরস্কার লাভ করেন।
লি গ্র্যান্টের জন্মনাম লিওভা হাস্কেল রোজেনস্টাল। তিনি নিউ ইয়র্ক সিটির ম্যানহাটনে জন্মগ্রহণ করেন। তার জন্মদিন ৩১ অক্টোবর হলেও তার জন্মের বছর অমীমাংসিত। ধারণা করা হয় তা ১৯২৫ থেকে ১৯৩১ সালের মধ্যে হবে, তবে তার জনশুমারি, ভ্রমণের উপাত্ত ও ছাড়পত্র অনুসারে তার জন্মের বছর ১৯২৫ বা ১৯২৬ হতে পারে, অন্যদিকে গ্র্যান্টের ভাষ্যমতে তার পেশাদার কর্মজীবন শুরু ও অস্কারের মনোনয়নের সময় অনুসারে তিনি ১৯২৭ সালে জন্মগ্রহণ করেছিলেন। তার মাতা উইটিয়া (বিবাহপূর্ব হাস্কেল) একজন অভিনেত্রী ও শিক্ষিকা ছিলেন এবং পিতা আব্রাহাম ডব্লিউ. রোজেনস্টাল আবাসন ব্যবসায়ী ও শিক্ষাবিদ ছিলেন। তার পিতা নিউ ইয়র্ক সিটিতে এক পোলীয় ইহুদি অভিবাসী দম্পতির ঘরে জন্মগ্রহণ করেন, এবং মাতা রুশ ইহুদি অভিবাসী ছিলেন। তাদের পরিবার ম্যানহাটনের পার্শ্ববর্তী হ্যামিলটন হাইটসের ৭০৬ রিভারসাইড ড্রাইভে বসবাস করত।
সারাহ মোরাস

মোরাস তার পেশাদারী এমএমএ শুরু করেন ২০১০ সালের মে মাসে ।তিনি দ্য আল্টিমেট ফাইটার তে আত্মপ্রকাশের আগে তার কেরিয়ারের প্রথম দুবছরে তিনটি জয় ও একটি হার ছিনিয়ে নিয়েছিলেন ।
আগস্ট ২০১৩ সালে মোরাসকে "দ্য আলটিমেট ফাইটার: টিম রাউসি বনাম টিম টেট" অংশগ্রহণকারী হিসাবে নির্বাচিত করা হয়েছিল এটি ছিল প্রথম এই শোইয়ের প্রথম কোএড ভার্সন। এলিমিনেশন বাউটে, টিইউএফ এর সিদ্ধান্তের মাধ্যমে মোরাস দ্বিতীয় রাউন্ডের পরে তারা লারোসাকে পরাজিত করেছিল। তারপরে সেমিফাইনালে উঠার জন্য প্রথম রাউন্ডে পেগি মরগানকে পরাজিত করে। টিইউফ ১৮ মরসুমে সারা ২৫ হাজার বোনাস উপস্থাপন করেছে। সেমিফাইনালে মোরস দ্বিতীয় রাউন্ডে চূড়ান্ত বিজয়ী জুলিয়ানা পেনার কাছে হেরে যায়।
দ্য আলটিমেট ফাইটার ১৯ ফাইনালে ,৬ জুলাই, ২০১৪ সালে অ্যালেক্সিস ডুফ্রেসনের বিপক্ষে মোরাস তার আনুষ্ঠানিকভাবে ইউএফসি অভিষেক করেছিলেন। তিনি সর্বসম্মত সিদ্ধান্তের মাধ্যমে লড়াইয়ে জয়ী হয়েছেন।
খেলা থেকে এক বছর দূরে থাকার পরে, মোরাস ইউএফসি ফাইট নাইট ৭১- এ জাসিকা আন্ড্রেডের মুখোমুখি হয়েছিল। শেষ রাউন্ডের শেষ মুহুর্তে অ্যান্ড্রেডকে হেইল মেরির রিয়ার নগ্ন চোকের কাছে তিনি সর্বসম্মত সিদ্ধান্তের মাধ্যমে লড়াইটি হেরে যান। 
মোরাস ইউএফসি ২১৫ , ৯ সেপ্টেম্বর, ২০১৭ সালে অ্যাশলি ইভান্স-স্মিথের মুখোমুখি হয়েছিল। তিনি প্রথম রাউন্ডে ইভান্স-স্মিথের কনুইকে বিচ্ছিন্ন করে আরবার সাবমিশনের মাধ্যমে লড়াইটি জিতেছিলেন। 
ইউএফসি ফাইট নাইটে ,১৮ ফেব্রুয়ারি ২০১৮ সালে মোরাস লুসি পুডিলোভির মুখোমুখি হয়েছিল : কাউবয় বনাম মেডিওরোস সর্বসম্মত সিদ্ধান্ত এর মাধ্যমে তিনি লড়াইয়ে হেরে যান। 
মোরাস ইউটিএফ ফাইট নাইট ১৩৮ , ২৭ অক্টোবর ২০১৮ সালে মোরাস তালিতা বার্নার্ডোর মুখোমুখি হয়েছিল। তিনি সর্বসম্মত সিদ্ধান্তের মাধ্যমে লড়াইটি হেরেছিলেন। 
মোরাসের ইউএফসি ফাইট নাইট ১৫১, ৪ মে ২০১৯ সালে লেয়া লেটসনের মুখোমুখি হওয়ার কথা ছিল। যাইহোক, লেটসনকে একটি অনির্দিষ্ট মেডিকেল ইস্যুর কারণে এপ্রিলের শুরুতে লড়াই থেকে সরিয়ে দেওয়া হয় এবং মেসি চিয়াসন তার স্থলাভিষিক্ত হন। মোরাস দ্বিতীয় দফায় টিকেওর মাধ্যমে লড়াইটি হেরেছিল। 
মোরাস ইউএফসি ২৪২ , ৭ সেপ্টেম্বর, ২০১৯ সালে লিয়ানা জোজুয়ার মুখোমুখি হয়েছিল। ওজন-ইনগুলিতে মোরাসের ওজন 138 পাউন্ড, লাইটওয়েট নন-শিরোনামের লড়াইয়ের সীমা 136 পাউন্ডের ছিল । নির্ধারিত ওজনের থেকে 2 পাউন্ড বেশি ছিল । জোজুয়াকে তার লড়াইয়ের পার্সের ২০% জরিমানা করা হয়েছিল এবং আউট ক্যাচওয়েটের দিকে এগিয়ে যায়। তিনি তৃতীয় রাউন্ডে টিকেওর মাধ্যমে লড়াইটি জিতেছিলেন। 
১৮ এপ্রিল, ২০২০ সালে ইউএফসি ২৪৯- এ মোরাসের সিরাজ ইউবঙ্কসের মুখোমুখি হওয়ার কথা ছিল । তবে ৯ ই এপ্রিল, ইউএফসির সভাপতি ডানা হোয়াইট ঘোষণা করেছেন যে এই অনুষ্ঠানটি স্থগিত করা হয়েছে এবং ইউএফসি ফাইট নাইট পুনরায় নির্ধারণ করা হয়েছে 2020 সালের ১৩ মে : স্মিথ বনাম টিক্সির । তিনি সর্বসম্মত সিদ্ধান্তের মাধ্যমে লড়াইটি হেরেছিলেন।
সুরের পরশে

সুরের পরশে হল একটি জনপ্রিয় বাংলা চলচ্চিত্র যা পরিচালনা করেন চিত্র বসু। এই চলচ্চিত্রটি ২৮ জুন ১৯৫৭ সালে সানরাইজ ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অনুপম ঘটক। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, কালী ব্যানার্জী এবং অনুপ কুমার।
মোহাম্মদ হাবিবউল্লাহ

মোহাম্মদ হাবিবউল্লাহ বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১৯ আসনের সংসদ সদস্য ছিলেন।
মোহাম্মদ হাবিবউল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৯ আসন থেকে সংসদ সদস্য নির্বাচিত হন।
ছবি ও গান

ছবি ও গান হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৮৪ সালে প্রকাশিত হয়। এটি রবীন্দ্রনাথের কাব্য রচনার "উন্মেষ পর্ব"-এর অন্তর্গত। মানবজীবনের হাসিকান্নার কাহিনী এই গ্রন্থের প্রধান উপজীব্য বিষয়।
মোহাম্মদ আনোয়ার জঙ্গ তালুকদার

মোহাম্মদ আনোয়ার জং তালুকদার (মৃত্যু: ১৯৮৬) ছিলেন বাংলাদেশের একজন রাজনীতিবিদ। তিনি তৎকালীন ঢাকা-১৮ আসনের সংসদ সদস্য ছিলেন।
আনোয়ার জং তালুকদার ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতা ইব্রাহীম তালুকদার, যিনি যিনি আশুলিয়া ইউনিয়নের প্রেসিডেন্ট ছিলেন। তার স্ত্রী সৈয়দা লুৎফুন নাহার। তার ছেলে তালুকদার মোহাম্মদ তৌহিদ জং মুরাদ বাংলাদেশ আওয়ামী লীগের ঢাকা-১৯ আসনের সাবেক সংসদ সদস্য।
আনোয়ার জঙ্গ তালুকদার তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তান জাতীয় পরিষদ নির্বাচনে বাংলাদেশ আওয়ামী লীগের প্রার্থী হিসেবে সাভার ও আশুলিয়া হতে জাতীয় পরিষদ সদস্য নির্বাচিত হয়েছিলেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১৮ আসন থেকে সংসদ সদস্য নির্বাচিত হন।
আনোয়ার জঙ্গ তালুকদার ১৯৮৬ সালে মৃত্যুবরণ করেন।
ডাব্লিউডাব্লিউই ওয়ালথ্রিওয়াহা

ডাব্লিউডাব্লিউই ওয়ালথ্রিওয়াহা(ডাব্লিউডাব্লিউই ولعوها)ডাব্লিউডাব্লিউই কর্তৃক পরিচালিত টেলিভিশন অনুষ্ঠান। যা আরব আমিরাতের ওএসএন স্পোর্টসতে প্রতি বৃহস্পতিবার রাত ৯:০০টায় প্রচারিত হতো। যা "মানডে নাইট র" এবং "ফ্রাইডে নাইট স্ম্যাকডাউনের" সংক্ষিপ্ত বিবরণ পাশাপাশি ডাব্লিউডাব্লিউই কুস্তিগীরদের বিশেষ সাক্ষাতকার প্রচার করে। অনুষ্ঠানের শিরোনাম "এটি আলোকিত করুন" এবং এটিই প্রথম ডাব্লিউডাব্লিউই অনুষ্ঠান যা মধ্য প্রাচ্য এবং উত্তর আফ্রিকার একচেটিয়াভাবে মূল এবং স্থানীয় উপাদানসমূূহ সামগ্রী উপস্থাপন করে। 
২০১৮ সালের অক্টোবরে অনুষ্ঠানটি এমবিসি অ্যাকশনে সম্প্রচার শুরু করে।
আবু মোহাম্মদ সাইদুর রহমান

আবু মোহাম্মদ সাইদুর রহমান বাংলাদেশ আওয়ামী লীগের রাজনীতিবিদ ও তৎকালীন ঢাকা-১ আসনের সংসদ সদস্য ছিলেন।
আবু মোহাম্মদ সাইদুর রহমান ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১ আসন থেকে সংসদ সদস্য নির্বাচিত হন।
কাজী মোজাম্মেল হক

কাজী মোজাম্মেল হক বাংলাদেশ আওয়ামী লীগের রাজনীতিবিদ ও তৎকালীন ঢাকা-১৭ আসনের সংসদ সদস্য ছিলেন।
কাজী মোজাম্মেল হক তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১৭ আসন থেকে সংসদ সদস্য নির্বাচিত হন।
শামীম মিসির

শামীম মিসির বাংলাদেশ আওয়ামী লীগের রাজনীতিবিদ ও তৎকালীন ঢাকা-১৫ আসনের সংসদ সদস্য ছিলেন।
শামীম মিসির ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১৫ আসন থেকে সংসদ সদস্য নির্বাচিত হন।
ম্যালোরি মার্টিন

ম্যালোরি মার্টিন (; জন্ম: ২৯ জানুয়ারি, ১৯৯৪)) একজন আমেরিকান মিশ্র মার্শাল শিল্পী। তিনি আলটিমেট ফাইটিং চ্যাম্পিয়নশিপের (ইউএফসি) স্ট্রওয়েট বিভাগে প্রতিদ্বন্দ্বিতা করেন। এছাড়া তিনি ইনভিক্‌টা ফাইটিং চ্যাম্পিয়নশিপেও অংশ নিয়েছিলেন।
মার্টিন পেশাদার মিশ্র মার্শাল আর্টে তার জীবন শুরু করেছিলেন ২০১৪ সালে, চীনের কুনলুন ফাইট এমএমএ ৭ তে। এর আগে ইনভিক্‌টা ফাইটিং চ্যাম্পিয়নশিপে যোগদান করেছিলেন।
২৫ মার্চ, ২০১৭ সালে "ইনভিক্‌টা এফসি ২২: অ্যাভিঞ্জার বনাম কুনিত্স্কায়া II" তে সুনা ড্যাভিওসডোটির বিপক্ষে মার্টিন তার প্রমোশনের সূচনা করেছিলেন। তিনি সর্বসম্মত সিদ্ধান্তের মাধ্যমে লড়াইটি হেরেছিলেন।
৮ সেপ্টেম্বর, ২০১৭ সালে "এলএফএ ২২: হেইনিচ বনাম পেরেজ" তে মেসি বার্বারের মুখোমুখি হন মার্টিন। তিনি সর্বসম্মত সিদ্ধান্তের মাধ্যমে লড়াইটি হেরেছিলেন।
ইনভিক্‌টায় মার্টিনের দ্বিতীয় লড়াইটি ছিল ১৩ জানুয়ারি, ২০১৮ সালে "ইনভিক্‌টা এফসি ২৭: কাফম্যান বনাম কিয়ানজাদ" এ। এতে তিনি টিফ্যানি মাস্টার্সের মুখোমুখি হয়েছিলেন এবং তিনি দ্বিতীয় রাউন্ডে একটি কারিগরি নকআউটের মাধ্যমে লড়াইটি জিতেছিলেন।
২৭ এপ্রিল, ২০১৮ তারিখে মার্টিন এলএফএ ৩৮ তে লিনসি উইলিয়ামসের মুখোমুখি হয়েছিলেন। তিনি দ্বিতীয় রাউন্ডে একটি সাবমিশনের মাধ্যমে জিতেছিলেন।
মার্টিন ইনভিক্‌টাতে ফিরে আসেন এবং ১ সেপ্টেম্বর ২০১৮ সালে অ্যাশলে নিকোলসের মুখোমুখি হন "ইনভিক্‌টা এফসি ৩১: জ্যান্ডিরোবা বনাম মোর‍্যানডিন" ইভেন্টে।
ডিসেম্বর, ২০১৯ সালে ইউএফসিতে স্বাক্ষর করেন মার্টিন।
৭ ডিসেম্বর, ২০১৯ সালে ইএসপিএনে ইউএফসিতে আহত লিভিয়া রেনাটা সওজার পরিবর্তে ভিরনা জ্যান্ডিরোবার মুখোমুখি হন তিনি। দ্বিতীয় রাউন্ডে সাবমিশনের মাধ্যমে তিনি লড়াইটি হেরে যান।
ইউএফসি ফাইট নাইট ১৭৬ তে ২৯ আগস্ট, ২০২০ তারিখে হানা সাইফার্সের মুখোমুখি হওয়ার কথা রয়েছে মার্টিনের।
আব্দুর রউফ (ঢাকার রাজনীতিবিদ)

ডাঃ আব্দুর রউফ বাংলাদেশ জাতীয়তাবাদী দলের রাজনীতিবিদ ও চিকিৎসক যিনি তৎকালীন ঢাকা-১৭ আসনের সংসদ সদস্য ছিলেন।
আব্দুর রউফ চিকিৎসক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৭ আসন থেকে সংসদ সদস্য নির্বাচিত হন।
নিয়ামত উল্লাহ

নিয়ামত উল্লাহ সাবু বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১২ আসনের সাবেক সংসদ সদস্য। তিনি মৃত্যুবরণ করেছেন।
নিয়ামত উল্লাহ ঢাকা জেলার সাভারের আমিনবাজার ইউনিয়নের বড়দেশী গ্রামে জন্মগ্রহণ করেন।
নিয়ামত উল্লাহ ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১২ আসন থেকে সংসদ সদস্য নির্বাচিত হন।
শাহিদা আক্তার আলী

শাহিদা আক্তার আলী () একজন পাকিস্তানি মহিলা রাজনীতিবিদ, যিনি ২০০২-২০০৭ এবং ২০১৩-২০১৮ পর্যন্ত দুই মেয়াদে পাকিস্তান জাতীয় পরিষদের সদস্য নির্বাচিত হয়েছিলেন।
শাহিদা আক্তার আলী ২০০২ পাকিস্তান সাধারণ নির্বাচনে পাকিস্তান জাতীয় পরিষদের খাইবার পাখতুনখোয়া প্রদেশের জন্য সংরক্ষিত নারী আসনের সদস্য মনোনীত হয়েছিলেন। তিনি জমিয়ত উলামায়ে ইসলাম (ফ) এর মনোনীত প্রার্থী ছিলেন।
২০১৩ পাকিস্তানি সাধারণ নির্বাচনে তিনি পুনরায় জমিয়ত উলামায়ে ইসলামের মনোনীত প্রার্থী হিসেবে খাইবার পাখতুনখোয়ার জন্য পাকিস্তান জাতীয় পরিষদের সংরক্ষিত নারী আসনের সদস্য নির্বাচিত হন।
ছোমানি সোর তেইহিরান

ছোমানি সোর তেইহিরান (জন্ম: ১৪ জানুয়ারি, ১৯৯৪) একজন থাই মহিলা কিকবক্সার এবং মিশ্র মার্শাল শিল্পী যিনি কিকবক্সিংয়ে ফেদারওয়েট বিভাগ এবং এমএমএতে ফ্লাইওয়েট বিভাগে প্রতিদ্বন্দ্বিতা করেন
তিনি ২০১৩ সাল থেকে পেশাগতভাবে প্রতিযোগিতা করেছেন এবং ক্যালি রিসের বিপক্ষে বিশ্ব মুই থাই কাউন্সিলের খেতাব অর্জনে লড়াই করেছেন।
মানুয়েল সেরবান্তেস

মানুয়েল সেরবান্তেস গার্সিয়া (; জন্ম: ৬ এপ্রিল ১৯৫৭; মানুয়েল সেরবান্তেস নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিয়াল বেতিস এবং সালামাঙ্কার হয়ে একজন গোলরক্ষক হিসেবে খেলেছেন।
১৯৭৮–৭৯ মৌসুমে, রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদের সাথে ৩ মৌসুম সংযুক্ত থাকার পর, ১৯৮১–৮২ মৌসুমে তিনি রিয়াল মুর্সিয়ায় যোগদান করেন, যেখানে তিনি ৪ মৌসুমে ৫৩টি ম্যাচে অংশগ্রহণ করেছেন। অতঃপর তিনি রিয়াল বেতিসে যোগদান করেন, যেখানে তিনি ৩ মৌসুমে ৭৮ ম্যাচে অংশগ্রহণ করেছেন। সর্বশেষ ১৯৮৮–.৮৯ মৌসুমে, তিনি রিয়াল বেতিস হতে সালামাঙ্কায় যোগদান করেছিলেন, যেখানে তিনি ৪ মৌসুম অতিবাহিত করে অবসর গ্রহণ করেছেন।
দলগতভাবে, ঘরোয়া ফুটবলে, সেরবান্তেস সর্বমোট ৩টি শিরোপা জয়লাভ করেছেন, যার মধ্যে ১টি রিয়াল সোসিয়েদাদের হয়ে, ১টি রিয়াল মুর্সিয়ার হয়ে এবং ১টি সালামাঙ্কার হয়ে জয়লাভ করেছেন।
তিনি পেশাদার টেনিস খেলোয়াড় ইনিয়িগো সেরবান্তেস উয়েগুনের পিতা।
আশরাফ উদ্দিন খান ইমু

আশরাফ উদ্দিন খান ইমু (জন্ম: ১ জানুয়ারি ১৯৫০) বাংলাদেশের ঢাকা জেলার রাজনীতিবিদ, মুক্তিযোদ্ধা ও তৎকালীন ঢাকা-১২ আসনের সাবেক সংসদ সদস্য।
আশরাফ উদ্দিন খান ইমু ১ জানুয়ারি ১৯৫০ সালে ঢাকা জেলার সাভারের গেন্ডায় জন্মগ্রহণ করেন। তার পিতার নাম কবির উদ্দিন খান (তারা মিয়া) ছিলেন সাভার আওয়ামী লীগের প্রতিষ্ঠাতা সভাপতি। মাতার নাম অজিফা খানম। এক ভাই দুই বোনের মধ্যে তিনি ছিলেন সবার ছোট।
তিনি সাভার অধরচন্দ্র উচ্চ বিদ্যালয় থেকে এসএসসি এবং মানিকগঞ্জ দেবেন্দ্র কলেজ থেকে এইচএসসি পাশ করে জগন্নাথ কলেজ থেকে স্নাতক ডিগ্রী অর্জন করেন।
তার তিন ছেলে যথাক্রমে বড় ছেলে গোলাম মহিউদ্দিন খান শান্তুনু, মেঝ ছেলে গোলাম শফিউদ্দিন খান ও ছোট ছেলে গোলাম ফয়েজ উদ্দিন খান।
আশরাফ উদ্দিন খান ইমু ঢাকা জেলা আওয়ামী লীগের সহসভাপতি। তিনি ১৯৬৪ সালে ছাত্রলীগে যোগদান করে ১৯৬৫ সালে জগন্নাথ কলেজে ছাত্রলীগের যুগ্মসম্পাদক হিসেবে দায়িত্ব পালন করেন। ১৯৬৮ সালে মানিকগঞ্জ জেলা ছাত্রলীগের সাধারণ সম্পাদক হন। ১৯৭১ সালে মুক্তিযুদ্ধে অংশগ্রহণ করে সাভারের কমান্ডার হিসাবে দায়িত্ব পালন করেন। ১৯৭৩ সালে সাভার আওয়ামী লীগের সাংগঠনিক সম্পাদকের দায়িত্ব পালন করেন।
তিনি ১৯৮৮ সালের চতুর্থ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে তৎকালীন ঢাকা-১২ আসন থেকে সংসদ সদস্য নির্বাচিত হন।
১৯৮৫ সালে সাভার উপজেলা প্রথম নির্বাচিত চেয়ারম্যান ও ১৯৯৪-২০০৩ মেয়াদে সাভার পৌরসভার প্রথম নির্বাচিত চেয়ারম্যান হিসেবেও দায়িত্ব পালন করেছেন তিনি। এছাড়াও তিনি ১৯৭৩ থেকে ১৯৭৬ সাল পর্যন্ত সাভার ইউনিয়নের চেয়ারম্যান হিসেবে দায়িত্ব পালন করেছিলেন।
১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১২ আসন থেকে পরাজিত হয়েছিলেন।
সিরাজুল হক (পাকিস্তানি রাজনীতিবিদ)

সিরাজুল হক (জন্মঃ ৫ সেপ্টেম্বর ১৯৬২) একজন পাকিস্তানি রাজনীতিবিদ, যিনি জামায়াতে ইসলামী পাকিস্তানের বর্তমান আমির (সভাপতি)। তিনি পাকিস্তানের সংসদের উচ্চ কক্ষ সেনেটের সদস্য ছিলেন। এছাড়া তিনি খাইবার পাখতুনখোয়ার সিনিয়র মন্ত্রী হিসেবে পারভেজ খট্টক প্রশাসনে দায়িত্ব পালন করেছিলেন।
সিরাজুল হক নিম্ন দির জেলার সমরবাগ গ্রামে এক পশতুন পরিবারে জন্মগ্রহণ করেন। তিনি এ অঞ্চলের স্থানীয় উচ্চ বিদ্যালয়ে ‌‌‌‌‌‌‌‌‌‌‌‌‌‌‌‌‌‌‌‌‌‌প্রাথমিক শিক্ষা পেয়েছেন। পেশোয়ার বিশ্ববিদ্যালয় থেকে রাষ্ট্রবিজ্ঞান এবং ১৯৯০ সালে পাঞ্জাব বিশ্ববিদ্যালয় থেকে শিক্ষা বিষয়ে এমএ ডিগ্রি অর্জন করেছেন। বিশ্ববিদ্যালয়ে অধ্যয়নকালে তিনি মাওলানা সৈয়দ আবুল আলা মওদূদী ও মাওলানা নঈম সিদ্দিকীর বই অধ্যয়ন করেন। তিনি ইসলামি জামায়াত-ই-তালাবাতে যোগদান করেন এবং ১৯৮৮ থেকে ১৯৯১ সাল পর্যন্ত ইসলামি জামায়াত-ই-তালাবা প্রধান ছিলেন। তিনি পিকে-৯৫ আসন থেকে দুই বার প্রাদেশিক পরিষদের সদস্য (এমপিএ) নির্বাচিত হয়েছেন।
২০০২ সালের নির্বাচনে মুত্তাহিদা মজলিস-এ-আমলের প্ল্যাটফর্ম থেকে তিনি খাইবার পাখতুনখোয়া প্রাদেশিক পরিষদের সদস্য নির্বাচিত হয়েছিলেন এবং আকরাম খান দুরানির নেতৃত্বাধীন প্রাদেশিক মন্ত্রিসভার অর্থমন্ত্রী হন। তবে বাজৌর এজেন্সির একটি মাদ্রাসায় মারাত্মক মার্কিন ড্রোন হামলার প্রতিবাদে তিনি পদত্যাগ করেছিলেন, যার ফলে ৮৬ শিশু মারা গিয়েছিল। ২০০৮ সালে তার দল নির্বাচন বর্জন করেছিল। ২০১৩ সালে তিনি জামায়াতে ইসলামীর মনোনীত প্রার্থী হিসেবে আবারও প্রাদেশিক পরিষদের সদস্য নির্বাচিত হন।
২০১৪ সালের ৩০ মার্চ জামায়াতে ইসলামী পাকিস্তানের আমির নির্বাচিত হওয়ার আগ পর্যন্ত তিনি ডেপুটি আমির ছিলেন। দলীয় বিধি অনুসারে প্রতি পাঁচ বছর অন্তর দলীয় নির্বাচন অনুষ্ঠিত হয়, ২০১৯ সালের মার্চ মাসে তিনি জামায়াতে ইসলামীর আমির নির্বাচিত হয়েছিলেন, যার মেয়াদ ২০২৪ সালের মার্চ পর্যন্ত। নির্বাচনী এলাকায় তার প্রচুর জনপ্রিয় রয়েছে এবং বন্ধুবান্ধব ও শত্রু‌ সবার নিকট তিনি বিনয়ী হিসেবে পরিচিত।
প্রান্তিক (কাব্যগ্রন্থ)

প্রান্তিক হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৩৮ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ১৮টি কবিতা রয়েছে।
এতে ১৮টি কবিতা রয়েছে। কবিতাগুলি হল:
র‍্যাবিট কম্পক দণ্ড

র‍্যাবিট কম্পক দণ্ড বা র‍্যাবিট ভাইব্রেটর (জ্যাক র‍্যাবিট ভাইব্রেটর বা জেসিকা র‍্যাবিট ভাইব্রেটর নামেও পরিচিত) একটি স্পন্দিত এবং আবর্তিত হয় এমন যৌন খেলনা, সাধারণত পুংজননেন্দ্রিয় আকৃতির এবং এর গোড়ার সঙ্গে ভগাঙ্কুর উদ্দীপক সংযুক্ত থাকে। যাইহোক, র‍্যাবিটভাইব্রেটর বিস্তৃত বাজারে ধরতে বিকশিত করা হয়েছে। ডিভাইসের এমন নামের কারণ ভগাঙ্কুর উদ্দীপকটি খরগোশের কানের জোড়ার মত বলে মনে হয়। 
যৌন খেলনার ইতিহাসে, র‍্যাবিট ভাইব্রেটার তুলনামূলকভাবে সম্প্রতি উপস্থিত এসেছে, ১৯৯০ এর দশকে, আরও আনন্দদায়ক যৌন খেলনার প্রতি মহিলাদের ক্রমবর্ধমান চাহিদার প্রতিক্রিয়া হিসাবে; মার্কিন যুক্তরাষ্ট্রে এইচবিও'র "সেক্স অ্যান্ড দ্য সিটি" ("দি টার্টল অ্যান্ড দ্য হেয়ার" ) এর একটি পর্বের পরে ভাইব্রেটেক্সের রাবিট পার্ল সর্বাধিক বিক্রিত ভাইব্রেটর হয় এবং আমেরিকাতে তাদের জনপ্রিয়তা বৃদ্ধি পায়। র‍্যাবিট ভাইব্রেটারগুলি একসাথে যোনি এবং ভগাঙ্কুর উদ্দীপনা সরবরাহ করে প্রচলিত ডিলডো বা ভগাঙ্কুর উদ্দীপকের চেয়ে আরও তীব্র সংবেদন দেওয়ার জন্য নকশা করা হয়েছে। ডিভাইসটি একক আনন্দ বা অংশীদার যৌনসুখ নিতেও ব্যবহার করা যেতে পারে। 
সাধারণত র‍্যাবিট ভাইব্রেটারগুলি জেলি-জাতীয় পদার্থ (পলিভিনাইল ক্লোরাইড), সিলিকন (আধা-জৈব পলিমার), রাবার (ইলাস্টিক হাইড্রোকার্বন পলিমার) বা তরুক্ষীর (প্রাকৃতিক রাবার) পদার্থগুলি দিয়ে তৈরি হয়। সিলিকন ভাইব্রেটার পরিষ্কার করা এবং যত্ন নেওয়া সহজ, যেহেতু এই উপাদানটি ছিদ্রযুক্ত নয়, তাই খেলনা দ্বারা কোনও ব্যাকটিরিয়া বা বিজাতীয় পদার্থ শোষণ করে না। সিলিকন তাপ ধরে রাখে এবং এর কোনও গন্ধ নেই। জেলি উপাদানগুলি ছিদ্রযুক্ত এবং ফুটন্ত পানিতে জীবাণুমুক্ত করা যায় না এবং রাবারের ঘ্রাণ রয়েছে যা কিছু অপ্রীতিকর বলে মনে করে। এই গন্ধ থেকে বাঁচার জন্য কিছু নির্মাতারা আরও আনন্দদায়ক সুগন্ধযুক্ত পণ্য দিয়ে সুগন্ধযুক্ত করে তোলে। ভিনাইল, প্লাস্টিক, ধাতু এবং ইলাস্টোমার উপকরণ থেকে তৈরি র‍্যাবিট ভাইব্রেটরও পাওয়া যায়। এগুলি জেলির তুলনায় অনেক কম ছিদ্রযুক্ত বা সম্পূর্ণ অ-ছিদ্রযুক্ত তবে টেক্সচারটি মসৃণ এবং দৃঢ়। 
র‍্যাবিট ভাইব্রেটর একইসাথে অভ্যন্তরীণ (যোনি) এবং বাহ্যিক (ভগাঙ্কুর) উদ্দীপনার জন্য নকশা করা হয়েছে। র‍্যাবিট বা খরগোস আকারের উদ্দীপকটি ভগাঙ্কুরের কাছাকাছি রাখা হয়, যখন শ্যাফ্টটি যোনিতে নেওয়া হয়, "সমস্ত চারপাশে" উত্তেজনা প্রদান করে। এই ভাইব্রেটরের মডেল শ্যাফ্টের্ ঘূর্ণনের গতি এবং ভগাঙ্কুর উদ্দীপকটির ধরনের উপর ভিত্তি করে পছন্দ করতে হয়। 
একটি র‍্যাবিট ভাইব্রেটার ব্যবহার করার সময়, ব্যবহারকারীরা অতিরিক্ত তৈলাক্তকরণ ব্যবহার করে উপকৃত হতে পারে, কারণ জেলি শরীরের প্রাকৃতিক তৈলাক্তকরণ শোষণ করতে পারে এবং জেলি এবং সিলিকন উভয়ই ত্বকের বিরুদ্ধে ঘর্ষণ তৈরি করে আর্দ্রতার অভাবে জ্বালা, অস্বস্তি বা ব্যথা হতে পারে। 
র‍্যাবিট ভাইব্রেটারকে "সক্রিয় মহিলা যৌনতার অন্যতম দৃশ্যমান সমসাময়িক লক্ষণ" হিসাবে বর্ণনা করা হয়েছে। র‍্যাবিট ভাইব্রেটরের আবেদন হ'ল একই সাথে এর ভগাঙ্কুর এবং যোনি উদ্দীপনা দেওয়ার ক্ষমতা।
সমন্বিত উৎক্ষেপণ যান

ইউনিফাইড লঞ্চ ভেহিকেল (ইউএলভি) হ'ল ভারতীয় মহাকাশ গবেষণা সংস্থার (ইসরো) একটি উন্নয়ন প্রকল্প, যার মূল লক্ষ্য একটি মডুলের গঠনের নকশা তৈরি করা, যা শেষ পর্যন্ত পিএসএলভি, জিএসএলভি এমকে ১/২ এবং জিএসএলভি এমকে ৩ কে একক পরিবারের উৎক্ষেপণ যানের সাথে প্রতিস্থাপন করতে পারে। নকশায় একটি ভারী-উত্তোলন বৈকল্পিক ডাবড এইচএলভি অন্তর্ভুক্ত থাকতে পারে, এতে এসসি-১৬০ স্টেজ এবং দুটি শক্ত রকেট বুস্টার, পাশাপাশি এসএইচএলভি নামে একটি অতি ভারী-উত্তোলন বৈকল্পিক পাঁচটি এসসিই-২০০ ইঞ্জিনের একটি ক্লাস্টার স্টেজ'সহ অন্তর্ভুক্ত থাকতে পারে। যেহেতু এসসিই-২০০ কেবলমাত্র গগনযান কর্মসূচিটি সফলভাবে শেষ হওয়ার পরে উড়বে, ফলে ২০২২ সালের আগে লঞ্চটি উড়বে না।
ইসরো'র তথ্যের উপর ভিত্তি করে মে ২০১৩ সাল অবধি, নকশাটি চারটি ভিন্ন ভিন্ন আকারের বুস্টারের সাথে একটি সাধারণ মূল এবং উচ্চ স্তরের সমন্বয়ে গঠিত। পিএসএলভি, জিএসএলভি এমকে ১/২ এবং এলভিএম ৩ এর বর্তমান মোটরগুলির কমপক্ষে তিনটি সংস্করণ পুনরায় ব্যবহার করার সাথে বুস্টারগুলির চারটি সংস্করণই শক্ত মোটর যুক্ত। এসসি ১৬০ নামে পরিচিত এই কোরটিতে ১৬০,০০০ কেজি কেরোসিন/এলওএক্স প্রপ্লেন্ট থাকবে এবং এটি একটি একক এসসিই-২০০ রকেট ইঞ্জিন দ্বারা চালিত হবে।
হেরিকা টিবারসিও

হেরিকা টিবারসিও () একজন ব্রাজিলিয়ান মিশ্র মার্শাল আর্টিস্ট যিনি ইনভিক্‌টা এফসিতে এটমওয়েট বিভাগে প্রতিযোগিতা করেন। একইসাথে তিনি একজন প্রাক্তন ইনভিক্‌টা এফসি অ্যাটমওয়েট চ্যাম্পিয়ন। এছাড়াও নেটিভ ব্রাজিলের বাইরে এবং অ্যাটমওয়েটে প্রমোশনের ক্ষেত্রে প্রথম দিককার লড়াইয়ে মাত্র ২১ বছর বয়সেই শিরোপা জয়ের মধ্য দিয়ে এই প্রতিষ্ঠানের ইতিহাসে তিনিই সর্বকনিষ্ঠ চ্যাম্পিয়ন।
টিবারসিওর প্রথম টাইটেল ডিফেন্সটি ছিলো "ইনভিক্‌টা এফসি ১৩:সাইবোর্গ বনাম ভ্যান ডুইন" তে। যা অনুষ্ঠিত হয়েছিলো ১০ জুলাই, ২০১৫ সালে আয়াকা হামাসাকির বিপক্ষে। টিবারসিও বিভক্ত সিদ্ধান্তের মাধ্যমে লড়াইটি হেরেছিলেন।
অ্যান পাটজওয়াল্ড

অ্যান পাটজওয়াল্ড (; জন্ম: ২ জুলাই ১৯৮৯) একজন জার্মান ১.০ পয়েন্টে হুইলচেয়ার বাস্কেটবল খেলোয়াড়। ২০১৬ সালে, রিউ দি জানেইরু
গ্রীষ্মের প্যারালিম্পিকে জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।
১৯৮৯ সালের ২রা জুলাই, অ্যান পাটজওয়াল্ড গুবন শহরে জন্মগ্রহণ করেছিলেন। তাঁর খেলোয়াড় জীবনের প্রায় ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে হুইলচেয়ার বাস্কেটবল খেলা শুরু করবার সিদ্ধান্ত নেন। ২০১২ সালে হুইলচেয়ার বাস্কেটবল খেলতে শুরু করেছিলেন। খেলাধুলার মধ্যে দিয়ে তিনি তাঁর জীবনের পুনঃপ্রতিষ্ঠা করবার পথ খুজ পান এবং তিনি হুইলচেয়ার বাস্কেটবল, টেবিল টেনিস এবং ব্যাডমিন্টন এই খেলাগুলি বিবেচনা করেছিলেন। তিনি বাড়ি ফিরে দেখতে পান যে তাঁর এক প্রতিবেশী হুইলচেয়ার বাস্কেটবল খেলেছে এবং তিনি স্থানীয় লীগেও খেলতে শুরু করেছিলেন।
নূর আলম খান

তিনি ২০০৮ সালের পাকিস্তানের সাধারণ নির্বাচনে পাকিস্তান পিপলস পার্টির (পিপিপি) প্রার্থী হিসাবে এনএ -৩ (পেশোয়ার -৩) থেকে পাকিস্তানের জাতীয় পরিষদে নির্বাচিত হয়েছিলেন । জাতীয় সংসদ সদস্য থাকাকালীন তিনি বাণিজ্য সম্পর্কিত ফেডারাল সংসদীয় সচিবের দায়িত্ব পালন করেছিলেন। 
২০১২ সালে, তিনি জাতীয় পরিষদের সবচেয়ে ধনী সদস্য হিসাবে নাম ঘোষণা করেছিলেন। 
তিনি ২০১৩ সালের পাকিস্তানের সাধারণ নির্বাচনে আসনটি এনএ -২৭ (পেশোয়ার -১ ) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে জাতীয় পরিষদে পুনরায় নির্বাচিত হয়েছিলেন । তিনি, ১,১৫৮ ভোট পেয়ে হাজী গোলাম আলীকে পরাজিত করেছিলেন।